af nl en es en af nl af af de af af af en nl af nl nl en af nl af fr nl en nl fr af af nl af af af af nl af af nl nl af nl nl nl nl nl fi nl nl en en nl nl nl nl de af en af da nl en nl af af af nl af nl fr fr fr et en nl af en en
11 Hertzog str, Schoemansville , Hartbeespoort - 012 253 1148
Ons skool bied Mamma en Pappa die gemoedsrus van om te weet dat hulle kinders in die mees bekwaamste hande is. 'n Uitsonderlike kurrikulum, liefdevolle omgewing, voedsame etes en veiligheid sorg vir ‘n gelukkige kind. Ons gekwalifiseerde onderwysers sal seker maak dat jou kleintjie ’n genotvolle en leersame tyd by ons sal hê.
Die voorgeskrewe leer inhoude van taalontwikkeling, ontluikende wiskunde en lewensvaardighede word in ons klaskamers en ook tydens buitespel bemeester. Lewensvaardighede maak voorsiening vir sensoriese spel en stel deurgaans verskeie aktiwiteite voor om sensoriese integrasie te bevorder deur middel van kuns en binne-en-buitespel. Sensoriese stimulering weer verwys na die invloed wat die omgewing op sintuiglike ervarings het wat weer baie belangrik is vir optimale brein ontwikkeling.
Wat jou kind nodig het is ALLES by Monte
You are here: Tuis Omtrent Ons Ons Klasse Die Beertjie Klas
Ek is Mary-Ellen, die Beertjie klas juffrou. Ek is in beheer van die 2-3jarige maatjies. Ek werk met baie liefde en omgee vir die kinders. Dit is belangrik vir my dat die kinders veilig en welkom by my moet voel. Dit is ook belangrik vir my dat die kinders hul werk moet verstaan en geniet.
Ek werk nou al 3 jaar by Monte Kleuterskool, en ek kan met algehele oortuiging se dat die kinders die werk geniet. Ons werk, liedjies, versies en temas is juis so ontwerp om hierdie groepie optimaal te stimuleer.
'n Mens kan soveel aan kinders bied en hulle leer, hulle is soos sponsies wat alles opsuig. As ek teen die einde van die jaar sien hoe die klein mensies gegroei het, en hoe baie hulle al kan doen, is dit 'n wonderlike gevoel van tevredenheid.
Ek hoop en vertrou dat ons ‘n vreugdevolle jaar saam sal beleef.
Hier volg ‘n paar riglyne ter ondersteuning van die opvoedkundige program:
Die kleuters in hierdie klas is normaalweg reeds “gepotty – train” en leer nou om selfstandig hul broekies op en af te trek en te sê wanneer hulle die toilet wil gebruik.
Die kleuters word aangemoedig om meer as net hul basiese liggaamsdele uit te wys en te benoem. Hulle word blootgestel aan:
Vorms: sirkel, driehoek, ster, vierkant en hart
Kleure: rooi, blou, geel, groen, wit en swart
Klankherkenning: aA, bB, gG, kK, lL, mM, sS en tT
Groot Motoriese ontwikkeling vind plaas wanneer kleuters onder andere hardloopspeletjies speel. Hulle leer om op een been te staan en om op albei bene tegelyk te spring.
Selfstandige gebruik van klimapparaat word aangemoedig.Bewegingspele m.b.v. musiek, balspel en spel met boontjiesakkies word gedoen. Kleuters word geleer hoe om te rol en bollemakiesie te slaan.
Fyn motoriek ontwikkel deurdat aandag gegee word aan kwas- en krythantering, hantering van ‘n stomppunt skêrtjie, rygwerk, blokkonstruksies en legkaart bou.
Elke week of alternatiewe week word ‘n nuwe tema behandel. Let asseblief op na die temalys wat teen die muur opgesit is. Ek sal dit waardeer indien ouers hul kleuters sal aanmoedig om artikels vir die tematafel te bring. Gesels met hulle oor die tema, want u speel ‘n belangrike rol in hul ervarings- en beleweniswêreld.
Daar is slegs ‘n paar items wat elke dag in hul tassies saamgestuur moet word:
1 stel skoon klere
3 ekstra broeke en onderbroekies indien u kind nog geneig is om soms glipsies te kry.
‘n warm trui of baadjie
2 weggooidoeke (indien van toepassing)
NB: ‘n plastieksakkie vir nat klere!
In die winter sal ons vra dat die ouers asseblief ‘n warm kombersie sal saamstuur. Dit is baie belangrik dat alle klere en skoene duidelik gemerk sal wees – anders kan dit verlore raak. Indien dit sou gebeur dat u kind klere by ‘n maatjie sou moes leen, sal u dit asseblief so spoedig moontlik terugstuur?
Ons het ‘n medisyneboek in die kantoor waarin u daagliks alle nodige medikasie wat toegedien moet word, moet aanteken en in die houers plaas. Ons kan nie die medikasie toedien indien dit nie opgeskryf is nie.
Dit is van groot belang dat u alle allergieë (medisyne, melk, kos, ens.) onder my aandag sal bring.
Kom gesels asseblief met my indien enige probleme opduik. Ek gee werklik om vir u kind en sal hom/haar ‘n gelukkige kind wil hou.
11 Hertzog st, Schoemansville, Hartbeespoort
Volg ons op Facebook
Copyright © 2018 Copyright designed by cyber creations Rights Reserved.